ระเบียบกรมสรรพสามิตระเบียบกรมสรรพสามิตว่าด้วยการควบคุมการใช้และการปิดแสตมป์สรรพสามิตสำหรับเครื่องปรับอากาศพ.ศ.๒๕๔๗ เพื่อให้การควบคุมการใช้และการปิดแสตมป์สรรพสามิตสำหรับเครื่องปรับอากาศ เป็นไปด้วยความเรียบร้อย สะดวกและรัดกุม ดังนั้นจึงอนุวัติตามความในข้อ ๑ (๔) แห่งกฎกระทรวง ฉบับที่ ๕ (พ.ศ. ๒๕๒๗)ออกตามความในพระราชบัญญัติภาษีสรรพสามิต พ.ศ. ๒๕๒๗ ว่าด้วยวิธีการในการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วซึ่งแก้ไขเพิ่มเติมโดยกฎกระทรวง ฉบับที่ ๓๖ (พ.ศ. ๒๕๔๗) ออกตามความในพระราชบัญญัติภาษีสรรพสามิตพ.ศ. ๒๕๒๗ว่าด้วยวิธีการในการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วอธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการควบคุมการใช้ และการปิดแสตมป์สรรพสามิตสำหรับเครื่องปรับอากาศ พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันที่กฎกระทรวง ฉบับที่ ๓๖ (พ.ศ. ๒๕๔๗)ออกตามความในพระราชบัญญัติภาษีสรรพสามิต พ.ศ. ๒๕๒๗ว่าด้วยวิธีการในการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วมีผลใช้บังคับเป็นต้นไปข้อ ๓ให้ยกเลิกระเบียบกรมสรรพสามิต ว่าด้วยการปิดและการควบคุมเครื่องหมายสำหรับเครื่องปรับอากาศพ.ศ. ๒๕๔๔ ลงวันที่ ๑๒ มิถุนายน พ.ศ. ๒๕๔๔ข้อ ๔ ให้ผู้อำนวยการสำนักบริหารการจัดเก็บภาษีเป็นผู้รักษาการตามระเบียบนี้ และมีอำนาจวินิจฉัยสั่งการเกี่ยวกับปัญหาที่เกิดขึ้นและแนวทางปฏิบัติตามระเบียบนี้หมวด๑การเบิกและจ่ายแสตมป์สรรพสามิตสำหรับเครื่องปรับอากาศ ส่วนที่๑กรณีผลิตในราชอาณาจักร ข้อ๕ให้ผู้ประกอบอุตสาหกรรมยื่นแบบรายการภาษีสรรพสามิต (ภษ.๐๑-๑๒)พร้อมกับชำระภาษีสรรพสามิตสำหรับเครื่องปรับอากาศที่ประสงค์จะนำออกจากโรงอุตสาหกรรมหรือคลังสินค้าทัณฑ์บนพร้อมทั้งแบบขอเบิกแสตมป์สรรพสามิตสำหรับเครื่องปรับอากาศที่ชำระภาษีสรรพสามิตแล้ว(ภษ. ๐๑-๑๔/๑) ท้ายระเบียบนี้ ต่อสรรพสามิตพื้นที่หรือสรรพสามิตพื้นที่สาขาที่โรงอุตสาหกรรมหรือคลังสินค้าทัณฑ์บนตั้งอยู่ แล้วแต่กรณีข้อ๖เมื่อเจ้าพนักงานสรรพสามิตได้ตรวจสอบแบบรายการภาษี (ภษ. ๐๑-๑๒)และรับชำระภาษีสรรพสามิตแล้วให้จ่ายแสตมป์สรรพสามิตสำหรับเครื่องปรับอากาศให้แก่ผู้ประกอบอุตสาหกรรมต่อไปพร้อมทั้งประทับ คำว่า จ่ายแสตมป์แล้ว ลงในต้นฉบับของแบบรายการภาษี(ภษ. ๐๑-๑๒) ต้นฉบับใบเสร็จรับเงินค่าภาษีสรรพสามิตและแบบขอเบิกแสตมป์สรรพสามิตสำหรับเครื่องปรับอากาศที่ชำระภาษีสรรพสามิตแล้ว (ภษ.๐๑-๑๔/๑)ในการตรวจสอบและจ่ายแสตมป์สรรพสามิตตามวรรคหนึ่งให้ดำเนินการให้แล้วเสร็จภายใน ๑ วันทำการ นับแต่ได้รับแบบขอเบิกแสตมป์สรรพสามิตข้อ๗เมื่อผู้ประกอบอุตสาหกรรมได้รับแสตมป์สรรพสามิตสำหรับเครื่องปรับอากาศแล้วให้นำไปปิดบนเครื่องปรับอากาศเรียงตามลำดับหมายเลขแสตมป์สรรพสามิตจากน้อยไปหามากก่อนที่จะนำออกจากโรงอุตสาหกรรมหรือคลังสินค้าทัณฑ์บนแล้วแต่กรณีส่วนที่๒กรณีนำเข้า ข้อ ๘เมื่อผู้นำเข้ายื่นใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่ม(กศก. ๙๙/๑)พร้อมกับชำระภาษีสรรพสามิตสำหรับเครื่องปรับอากาศที่นำเข้ามาในราชอาณาจักรต่อเจ้าพนักงานศุลกากร ณ ด่านศุลกากรที่นำเข้าหรือคลังสินค้าทัณฑ์บนตามกฎหมายศุลกากรที่จะนำสินค้าเข้าแล้วแต่กรณีแล้วให้ยื่นแบบขอเบิกแสตมป์สรรพสามิตสำหรับเครื่องปรับอากาศที่ชำระภาษีสรรพสามิตแล้ว(ภษ. ๐๑-๑๔/๑) ท้ายระเบียบนี้ต่อสรรพสามิตพื้นที่หรือสรรพสามิตพื้นที่สาขาที่ด่านศุลกากรหรือคลังสินค้าทัณฑ์บนตามกฎหมายศุลกากรตั้งอยู่ แล้วแต่กรณี โดยแนบสำเนาใบขนสินค้าขาเข้า (กศก. ๙๙/๑)และต้นฉบับใบเสร็จรับเงินค่าภาษีสรรพสามิต พร้อมสำเนา ๑ ชุด ประกอบด้วยข้อ ๙เมื่อเจ้าพนักงานสรรพสามิตได้ตรวจสอบหลักฐานและเห็นว่าถูกต้องแล้วให้จ่ายแสตมป์สรรพสามิตสำหรับเครื่องปรับอากาศให้แก่ผู้นำเข้าต่อไปพร้อมทั้งประทับคำว่า จ่ายแสตมป์แล้ว ลงในสำเนาใบขนสินค้าขาเข้า(กศก. ๙๙/๑) ต้นฉบับใบเสร็จรับเงินค่าภาษีสรรพสามิตและแบบขอเบิกแสตมป์สรรพสามิตสำหรับเครื่องปรับอากาศที่ชำระภาษีสรรพสามิตแล้ว (ภษ.๐๑-๑๔/๑)ในการตรวจสอบและจ่ายแสตมป์สรรพสามิตตามวรรคหนึ่งให้ดำเนินการให้แล้วเสร็จภายใน ๑ วันทำการ นับแต่ได้รับแบบขอเบิกแสตมป์สรรพสามิตข้อ ๑๐เมื่อผู้นำเข้าได้รับแสตมป์สรรพสามิตสำหรับเครื่องปรับอากาศแล้วให้นำไปปิดบนเครื่องปรับอากาศเรียงตามลำดับหมายเลขแสตมป์สรรพสามิตจากน้อยไปหามากก่อนที่จะนำออกจากด่านศุลกากรหรือคลังสินค้าทัณฑ์บนตามกฎหมายศุลกากรแล้วแต่กรณีส่วนที่๓กรณีนำออกจากเขตปลอดอากรหรือเขตอุตสาหกรรมส่งออกโดยมิใช่เพื่อการส่งออก ข้อ ๑๑ ในกรณีนำออกจากเขตปลอดอากรหรือเขตอุตสาหกรรมส่งออกโดยมิใช่เพื่อการส่งออก ซึ่งต้องเสียภาษีสรรพสามิต ให้นำแนวปฏิบัติตามข้อ๘ ข้อ ๙ และข้อ ๑๐ มาใช้บังคับหมวด๒การเบิกแสตมป์สรรพสามิตสำหรับเครื่องปรับอากาศล่วงหน้า ข้อ ๑๒ ภายใต้บังคับหมวด ๑ผู้ประกอบอุตสาหกรรมหรือผู้นำเข้าที่มีความประสงค์จะขอเบิกแสตมป์สรรพสามิตสำหรับเครื่องปรับอากาศล่วงหน้าก่อนยื่นแบบรายการภาษีสรรพสามิต(ภษ. ๐๑-๑๒) หรือก่อนยื่นใบขนสินค้าขาเข้า (กศก. ๙๙/๑)เพื่อนำแสตมป์ดังกล่าวไปปิดบนเครื่องปรับอากาศก่อนความรับผิดในอันจะต้องเสียภาษีเกิดขึ้นให้ยื่นหนังสือขออนุญาตเบิกแสตมป์สรรพสามิตสำหรับเครื่องปรับอากาศล่วงหน้าต่อสรรพสามิตพื้นที่หรือสรรพสามิตพื้นที่สาขาที่โรงอุตสาหกรรมหรือคลังสินค้าทัณฑ์บนหรือด่านศุลกากร หรือคลังสินค้าทัณฑ์บนตามกฎหมายศุลกากร หรือเขตปลอดอากรหรือเขตอุตสาหกรรมส่งออกตั้งอยู่แล้วแต่กรณีพร้อมทั้งแบบขอเบิกแสตมป์สรรพสามิตสำหรับเครื่องปรับอากาศล่วงหน้า (ภษ.๐๑-๑๔/๒) ท้ายระเบียบนี้ข้อ ๑๓ในกรณีที่สรรพสามิตพื้นที่หรือสรรพสามิตพื้นที่สาขาพิจารณาแล้วเห็นควรอนุญาตให้แจ้งผู้ประกอบอุตสาหกรรมหรือผู้นำเข้ามาจัดทำหนังสือสัญญาการเบิกแสตมป์สรรพสามิตสำหรับเครื่องปรับอากาศล่วงหน้าเพื่อนำไปปิดบนเครื่องปรับอากาศก่อนนำออกจากโรงอุตสาหกรรมหรือคลังสินค้าทัณฑ์บน หรือก่อนออกใบขนสินค้าให้ตามกฎหมายว่าด้วยศุลกากรตามแบบสัญญาท้ายระเบียบนี้โดยผู้ประกอบอุตสาหกรรมหรือผู้นำเข้าจะต้องนำหลักประกันการปฏิบัติตามสัญญาดังกล่าวเป็นหนังสือค้ำประกันของธนาคารพาณิชย์ตามแบบสัญญาท้ายระเบียบนี้เป็นจำนวนเงินคุ้มค่าภาษีสรรพสามิตของเครื่องปรับอากาศที่ได้อนุญาตให้เบิกแสตมป์สรรพสามิตไปล่วงหน้าให้ไว้ต่อสรรพสามิตพื้นที่หรือสรรพสามิตพื้นที่สาขาในวันทำสัญญาด้วยทั้งนี้ให้สรรพสามิตพื้นที่หรือสรรพสามิตพื้นที่สาขามีอำนาจในการอนุญาตและลงนามในสัญญาตามวรรคหนึ่งด้วยในการพิจารณาอนุญาตและทำสัญญาการเบิกแสตมป์สรรพสามิตเครื่องปรับอากาศล่วงหน้าตามวรรคหนึ่งให้ดำเนินการให้แล้วเสร็จภายใน ๓ วันทำการ นับแต่ได้รับหนังสือขออนุญาตตามข้อ ๑๒ข้อ ๑๔ในการทำสัญญาการเบิกแสตมป์สรรพสามิตสำหรับเครื่องปรับอากาศล่วงหน้าตามข้อ๑๓ ทำสัญญาได้ไม่เกินค่าภาษีสรรพสามิตเฉลี่ยต่อเดือนสำหรับยอดการชำระภาษีในช่วง ๖เดือนที่ล่วงมาแล้วของผู้ประกอบอุตสาหกรรมหรือผู้นำเข้ารายนั้นๆ แล้วแต่กรณีแต่ถ้าหากผู้ประกอบอุตสาหกรรมหรือผู้นำเข้าได้เสียภาษีมาแล้วไม่ถึง ๖ เดือนให้ทำสัญญาได้ไม่เกินค่าภาษีสรรพสามิตเฉลี่ยต่อเดือนสำหรับยอดการชำระภาษีทุกเดือนที่ล่วงมาแล้วกรณีที่ผู้ประกอบอุตสาหกรรมหรือผู้นำเข้ารายใดประสงค์จะทำสัญญาการเบิกแสตมป์สรรพสามิตสำหรับเครื่องปรับอากาศล่วงหน้าเกินกว่าค่าภาษีสรรพสามิตเฉลี่ยต่อเดือนตามวรรคหนึ่งให้ผู้ประกอบอุตสาหกรรมหรือผู้นำเข้าแจ้งเหตุผลความจำเป็นให้สรรพสามิตพื้นที่และสรรพสามิตพื้นที่สาขาแล้วแต่กรณีพิจารณาเพื่อนำเสนอผู้อำนวยการสำนักงานสรรพสามิตภาคพิจารณาอนุญาตเป็นรายๆ ไปข้อ ๑๕การเบิกแสตมป์สรรพสามิตล่วงหน้าในแต่ละครั้งจะต้องมีแสตมป์สรรพสามิตที่ยังมิได้ชำระภาษีสรรพสามิตรวมกันไม่เกินวงเงินที่กำหนดไว้ในสัญญาที่มีการทำสัญญาค้ำประกันวงเงินได้ข้อ ๑๖เมื่อเจ้าพนักงานสรรพสามิตได้ตรวจสอบแบบขอเบิกแสตมป์สรรพสามิตสำหรับเครื่องปรับอากาศล่วงหน้าและเห็นว่าไม่เกินวงเงินที่ค้ำประกันให้จ่ายแสตมป์สรรพสามิตสำหรับเครื่องปรับอากาศให้แก่ผู้ประกอบอุตสาหกรรมหรือผู้นำเข้าต่อไปพร้อมทั้งประทับคำว่า จ่ายแสตมป์แล้วลงในแบบขอเบิกแสตมป์สรรพสามิตดังกล่าวในการตรวจสอบและจ่ายแสตมป์สรรพสามิตตามวรรคหนึ่งให้ดำเนินการให้แล้วเสร็จภายใน ๑ วันทำการ นับแต่ได้รับแบบขอเบิกแสตมป์สรรพสามิตข้อ ๑๗ให้ผู้ประกอบอุตสาหกรรมหรือผู้นำเข้ายื่นแบบรายการภาษีสรรพสามิตพร้อมชำระภาษีสำหรับเครื่องปรับอากาศที่ปิดแสตมป์สรรพสามิตสำหรับเครื่องปรับอากาศล่วงหน้าดังนี้๑๗.๑กรณีผู้ประกอบอุตสาหกรรมให้ยื่นแบบรายการภาษี (ภษ. ๐๑-๑๒)พร้อมชำระภาษีสรรพสามิตก่อนนำเครื่องปรับอากาศออกจากโรงอุตสาหกรรมหรือคลังสินค้าทัณฑ์บน๑๗.๒กรณีผู้นำเข้าให้ยื่นใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่ม(กศก. ๙๙/๑) พร้อมชำระภาษีสรรพสามิตก่อนออกใบขนสินค้าให้ตามกฎหมายว่าด้วยศุลกากรข้อ ๑๘การเบิกแสตมป์สรรพสามิตสำหรับเครื่องปรับอากาศล่วงหน้าครั้งต่อไปจะต้องยื่นแบบขอเบิกแสตมป์สรรพสามิตสำหรับเครื่องปรับอากาศล่วงหน้า(ภษ. ๐๑-๑๔/๒)พร้อมทั้งแบบรายการภาษีสรรพสามิตที่ได้ยื่นชำระภาษีสรรพสามิตสำหรับเครื่องปรับอากาศไว้แล้วและใบเสร็จรับเงินค่าภาษีเพื่อให้เจ้าพนักงานสรรพสามิตใช้ประกอบในการพิจารณาอนุญาตต่อไปข้อ ๑๙ หากผู้ประกอบอุตสาหกรรมหรือผู้นำเข้าประสงค์จะนำแสตมป์สรรพสามิตสำหรับเครื่องปรับอากาศล่วงหน้าไปปิดที่เครื่องปรับอากาศแบบหรือรุ่นหรือขนาดอื่นนอกจากที่ได้แจ้งตามแบบขอเบิกแสตมป์สรรพสามิตสำหรับเครื่องปรับอากาศล่วงหน้า(ภษ. ๐๑-๑๔/๒) ให้แจ้งให้เจ้าพนักงานสรรพสามิตทราบก่อนนำแสตมป์สรรพสามิตดังกล่าวไปปิดบนเครื่องปรับอากาศแล้วรายงานให้เจ้าพนักงานสรรพสามิตทราบก่อนนำออกจากโรงอุตสาหกรรมหรือคลังสินค้าทัณฑ์บน หรือก่อนออกใบขนสินค้าให้ตามกฎหมายว่าด้วยศุลกากรทั้งนี้ในรายงานจะต้องแจ้งรายละเอียดเกี่ยวกับแบบ รุ่น ขนาดของเครื่องปรับอากาศและหมายเลขแสตมป์สรรพสามิตสำหรับเครื่องปรับอากาศล่วงหน้าที่นำไปปิดตามวรรคหนึ่งหมวด๓การเก็บรักษาแสตมป์สรรพสามิตสำหรับเครื่องปรับอากาศภายในโรงอุตสาหกรรม ข้อ ๒๐ให้ผู้ประกอบอุตสาหกรรมเก็บรักษาแสตมป์สรรพสามิตสำหรับเครื่องปรับอากาศไว้ในที่ปลอดภัยภายในโรงอุตสาหกรรมโดยผู้ประกอบอุตสาหกรรมจะต้องจัดให้มีขึ้นเป็นสัดส่วนชัดเจนข้อ ๒๑เมื่อการปิดแสตมป์สรรพสามิตสำหรับเครื่องปรับอากาศสิ้นสุดลงในแต่ละวันถ้าปรากฏว่ามีแสตมป์สรรพสามิตสำหรับเครื่องปรับอากาศคงเหลือให้ผู้ประกอบอุตสาหกรรมเก็บรักษาแสตมป์สรรพสามิตสำหรับเครื่องปรับอากาศที่เหลือไว้ในที่ที่ปลอดภัยหมวด๔การควบคุมการใช้แสตมป์สรรพสามิตสำหรับเครื่องปรับอากาศ ข้อ ๒๒ ผู้ประกอบอุตสาหกรรมมีหน้าที่จัดทำบัญชีและงบเดือนเพื่อควบคุมการใช้แสตมป์สรรพสามิตสำหรับเครื่องปรับอากาศดังต่อไปนี้๒๒.๑ จัดทำบัญชีประจำวันแสดงการรับ-จ่ายแสตมป์สรรพสรรพสามิตสำหรับเครื่องปรับอากาศที่มีรายการครบถ้วนตามแบบที่ ๑ท้ายระเบียบนี้ ให้ทำให้แล้วเสร็จภายใน ๓ วันนับแต่วันที่มีเหตุที่จะต้องลงรายการนั้นเกิดขึ้นโดยให้ผู้ประกอบอุตสาหกรรมลงลายมือชื่อไว้เป็นหลักฐาน และให้เก็บรักษาไว้ไม่น้อยกว่า๕ ปี ที่โรงอุตสาหกรรมหรือคลังสินค้าทัณฑ์บน แล้วแต่กรณีเพื่อให้เจ้าพนักงานสรรพสามิตตรวจสอบได้๒๒.๒จัดทำงบเดือนการปิดแสตมป์สรรพสามิตสำหรับเครื่องปรับอากาศที่มีรายการครบถ้วนตามแบบที่๒ ท้ายระเบียบนี้ โดยให้ยื่นต่อเจ้าพนักงานสรรพสามิต ณ สำนักงานสรรพสามิตพื้นที่หรือสำนักงานสรรพสามิตพื้นที่สาขาที่โรงอุตสาหกรรมหรือคลังสินค้าทัณฑ์บนตั้งอยู่แล้วแต่กรณี หรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต http//www.excise.go.thภายในวันที่สิบห้าของเดือนถัดไปข้อ ๒๓ ให้ผู้นำเข้ามีหน้าที่จัดทำงบเดือนแสดงการรับ- จ่ายแสตมป์สรรพสามิตสำหรับเครื่องปรับอากาศที่มีรายการครบถ้วนตามแบบที่ ๒ท้ายระเบียบนี้ ยื่นต่อเจ้าพนักงานสรรพสามิต ณสำนักงานสรรพสามิตพื้นที่หรือสำนักงานสรรพสามิตพื้นที่สาขาที่ด่านศุลกากรที่นำเข้าตั้งอยู่หรือยื่นผ่านระบบเครือข่ายอินเตอร์เน็ตที่เว็บไซต์กรมสรรพสามิต http//www.excise.go.thภายในวันที่สิบห้าของเดือนถัดไปหมวด๕วิธีการปิดแสตมป์สรรพสามิตสำหรับเครื่องปรับอากาศ ข้อ ๒๔ผู้ประกอบอุตสาหกรรมหรือผู้นำเข้าเครื่องปรับอากาศต้องปฏิบัติ ดังนี้๒๔.๑ให้ผู้ประกอบอุตสาหกรรมหรือผู้นำเข้าเครื่องปรับอากาศปิดแสตมป์สรรพสามิตสำหรับเครื่องปรับอากาศบนเครื่องปรับอากาศให้แนบแน่นสนิทจนไม่สามารถจะแกะลอกออกมาใช้ซ้ำได้ในตำแหน่งที่สามารถมองเห็นได้ชัดเจน โดยเรียงตามลำดับเลขที่ของแสตมป์๒๔.๒ให้ใช้แสตมป์สรรพสามิตสำหรับเครื่องปรับอากาศตามที่กำหนดในกฎกระทรวง ดังนี้(๑)เครื่องปรับอากาศที่ใช้กับอาคารสำนักงานและบ้านพักอาศัยในส่วนของ FancoilUnit ที่ผลิตในราชอาณาจักรให้ปิดแสตมป์สรรพสามิตสำหรับเครื่องปรับอากาศชนิด FCจำนวน ๑ ดวง ที่ Fancoil Unit ตามข้อ ๑ (๔) (ก)(๒)เครื่องปรับอากาศที่ใช้กับอาคารสำนักงานและบ้านพักอาศัยในส่วนของ FancoilUnit ที่นำเข้ามาในราชอาณาจักรให้ปิดแสตมป์สรรพสามิตสำหรับเครื่องปรับอากาศชนิด FC นำเข้าจำนวน ๑ ดวง ที่ Fancoil Unit ตามข้อ ๑ (๔) (ข)(๓)เครื่องปรับอากาศที่ใช้กับอาคารสำนักงานและบ้านพักอาศัยในส่วนของ CondensingUnit ที่ผลิตในราชอาณาจักรให้ปิดแสตมป์สรรพสามิตสำหรับเครื่องปรับอากาศชนิด CDจำนวน ๑ ดวง ที่ Condensing Unit ตามข้อ ๑ (๔) (ค)(๔)เครื่องปรับอากาศที่ใช้กับอาคารสำนักงานและบ้านพักอาศัยในส่วนของ CondensingUnit ที่นำเข้ามาในราชอาณาจักร ให้ปิดแสตมป์สรรพสามิตสำหรับเครื่องปรับอากาศชนิดCD นำเข้า จำนวน ๑ ดวง ที่ CondensingUnit ตามข้อ ๑ (๔) (ง)(๕)เครื่องปรับอากาศแบบหน้าต่างที่ผลิตในราชอาณาจักรให้ปิดแสตมป์สรรพสามิตสำหรับเครื่องปรับอากาศชนิด CDจำนวน ๑ ดวง ที่เครื่องปรับอากาศแบบหน้าต่าง ตามข้อ ๑ (๔) (ค)(๖)เครื่องปรับอากาศแบบหน้าต่างที่นำเข้ามาในราชอาณาจักรให้ปิดแสตมป์สรรพสามิตสำหรับเครื่องปรับอากาศชนิด CD นำเข้าจำนวน ๑ ดวง ที่เครื่องปรับอากาศแบบหน้าต่าง ตามข้อ ๑ (๔) (ง)(๗)เครื่องปรับอากาศที่ใช้กับรถยนต์ ให้ปิดแสตมป์สรรพสามิตสำหรับเครื่องปรับอากาศชนิดAUTO จำนวน ๑ ดวง ที่ Fancoil Unitตามข้อ ๑ (๔) (จ)ข้อ ๒๕ในกรณีที่เป็นเครื่องปรับอากาศที่ได้เสียภาษีสรรพสามิตและปิดแสตมป์สรรพสามิตสำหรับเครื่องปรับอากาศไว้แล้วหากได้นำมาใช้เป็นวัตถุดิบหรือส่วนประกอบในการผลิตเครื่องปรับอากาศใหม่ให้ผู้ประกอบอุตสาหกรรมที่ขอลดหย่อนภาษีสรรพสามิตเครื่องปรับอากาศดังกล่าวนั้นปิดแสตมป์สรรพสามิตสำหรับเครื่องปรับอากาศอีกดวงหนึ่งเพื่อแสดงว่าได้เสียภาษีแล้วโดยไม่ต้องแกะลอกแสตมป์ดวงเดิมออกแต่อย่างไรหมวด๖การตัดบัญชีและการจ่ายชดเชยแสตมป์สรรพสามิตสำหรับเครื่องปรับอากาศ ข้อ ๒๖แสตมป์สรรพสามิตสำหรับเครื่องปรับอากาศที่จะขอตัดบัญชีและจ่ายชดเชยได้ต้องมีลักษณะ ดังนี้๒๖.๑แสตมป์สรรพสามิตดังกล่าวชำรุด หรือเสียหายจนใช้การไม่ได้๒๖.๒ มีซากแสตมป์สรรพสามิตดังกล่าวไม่น้อยกว่าร้อยละ ๕๐ของแสตมป์สรรพสามิตแต่ละดวง เพื่อใช้ในการตรวจสอบข้อ ๒๗การตัดบัญชีและการจ่ายชดเชยแสตมป์สรรพสามิตสำหรับเครื่องปรับอากาศมีขั้นตอนดำเนินการ ดังนี้๒๗.๑ให้ผู้ประกอบอุตสาหกรรมหรือผู้นำเข้ายื่นคำขอต่อสรรพสามิตพื้นที่หรือสรรพสามิตพื้นที่สาขา แล้วแต่กรณีเพื่อขอให้คณะกรรมการไปตรวจสอบและทำลายแสตมป์สรรพสามิตตามข้อ ๒๖ซึ่งคณะกรรมการตรวจสอบและทำลายแสตมป์สำหรับเครื่องปรับอากาศ ประกอบด้วย(๑)ผู้แทนสรรพสามิตพื้นที่ หรือผู้แทนสรรพสามิตพื้นที่สาขา(๒)ผู้แทนผู้อำนวยการสำนักงานสรรพสามิตภาคหรือผู้ที่ได้รับมอบหมายจากรองอธิบดีฝ่ายที่รับผิดชอบงานด้านการจัดเก็บภาษี๒๗.๒ ให้คณะกรรมการไปทำการตรวจสอบแสตมป์สรรพสามิตตามคำขอตามข้อ ๒๗.๑โดยคณะกรรมการจะต้องตรวจสอบให้ได้ความว่าแสตมป์สรรพสามิตดังกล่าวยังไม่ได้นำไปปิดบนเครื่องปรับอากาศหรือหากเป็นแสตมป์สรรพสามิตที่นำไปปิดบนเครื่องปรับอากาศแล้วจะต้องยังไม่ได้นำเครื่องปรับอากาศดังกล่าวออกจากโรงอุตสาหกรรมหรือคลังสินค้าทัณฑ์บน หรือด่านศุลกากร หรือคลังสินค้าทัณฑ์บนตามกฎหมายศุลกากรหรือเขตปลอดอากร หรือเขตอุตสาหกรรมส่งออก แต่อย่างใด๒๗.๓เมื่อคณะกรรมการตรวจสอบแสตมป์สรรพสามิตแล้ว เห็นว่าเป็นแสตมป์สรรพสามิตที่มีลักษณะตามข้อ ๒๖ และได้ความตามข้อ ๒๗.๒ก็ให้คณะกรรมการเสนอความเห็นต่อสรรพสามิตพื้นที่หรือสรรพสามิตพื้นที่สาขาแล้วแต่กรณีเพื่อเสนอผู้อำนวยการสำนักงานสรรพสามิตภาคพิจารณาอนุมัติให้ตัดบัญชีและจ่ายชดเชยแสตมป์สรรพสามิตต่อไป๒๗.๔เมื่อผู้อำนวยการสำนักงานสรรพสามิตภาคพิจารณาแล้วเห็นว่าควรอนุมัติให้ตัดบัญชีและจ่ายชดเชยแสตมป์สรรพสามิตตามข้อ๒๗.๓ ให้คณะกรรมการตามข้อ ๒๗.๑ไปควบคุมการทำลายแสตมป์สรรพสามิตดังกล่าวแล้วจัดทำบันทึกรายละเอียดไว้เป็นหลักฐานจำนวน๒ ฉบับ มอบให้ผู้ประกอบอุตสาหกรรมหรือผู้นำเข้าฉบับหนึ่งอีกฉบับหนึ่งเสนอสรรพสามิตพื้นที่หรือสรรพสามิตพื้นที่สาขา แล้วแต่กรณีทั้งนี้ให้สรรพสามิตพื้นที่หรือสรรพสามิตพื้นที่สาขารายงานให้ผู้อำนวยการสำนักงานสรรพสามิตภาคทราบต่อไป๒๗.๕ในกรณีทำลายแสตมป์สรรพสามิตสำหรับเครื่องปรับอากาศล่วงหน้าที่ยังไม่ได้ชำระภาษีสรรพสามิตให้ตัดยอดจำนวนที่ได้รับอนุมัติตามข้อ ๒๗.๔ออกจากบัญชีรับ-จ่ายแสตมป์สรรพสามิตสำหรับเครื่องปรับอากาศล่วงหน้า๒๗.๖ในกรณีทำลายแสตมป์สรรพสามิตสำหรับเครื่องปรับอากาศที่เสียภาษีสรรพสามิตไว้แล้วให้จ่ายแสตมป์สรรพสามิตสำหรับเครื่องปรับอากาศชดเชยแสตมป์สรรพสามิตที่ได้รับอนุมัติตามข้อ๒๗.๔๒๗.๗ในการตัดบัญชีและการจ่ายชดเชยแสตมป์สรรพสามิตตามข้อ ๒๗.๕ และข้อ ๒๗.๖ให้ผู้ประกอบอุตสาหกรรมหรือผู้นำเข้าจ่ายค่าใช้จ่ายในการพิมพ์แสตมป์สรรพสามิตสำหรับเครื่องปรับอากาศดวงละ๒๐๐ บาท ตามจำนวนที่ตัดยอดบัญชีหรือจ่ายชดเชยแสตมป์สรรพสามิตดังกล่าว ทั้งนี้ ค่าใช้จ่ายในการพิมพ์แสตมป์ดังกล่าวให้ปรับเพิ่มตามดัชนีราคาผู้บริโภคซึ่งกระทรวงพาณิชย์ประกาศกำหนด โดยใช้อัตราเฉลี่ยของปีที่ล่วงมาแล้วเป็นเกณฑ์ประกาศ ณ วันที่ ๒๕ พฤศจิกายน พ.ศ.๒๕๔๗อุทิศ ธรรมวาทินอธิบดีกรมสรรพสามิตกรมสรรพสามิตกระทรวงการคลังแบบรายการภาษีสรรพสามิตตามมาตรา 48 (1)แห่งพระราชบัญญัติภาษีสรรพสามิตพ.ศ. 2527 [ดูข้อมูลจากภาพกฎหมาย]กรมสรรพสามิตกระทรวงการคลังแบบขอเบิกแสตมป์สรรพสามิตสำหรับเครื่องปรับอากาศที่ชำระภาษีสรรพสามิตแล้ว [ดูข้อมูลจากภาพกฎหมาย]กรมสรรพสามิตกระทรวงการคลังแบบขอเบิกแสตมป์สรรพสามิตสำหรับเครื่องปรับอากาศล่วงหน้า [ดูข้อมูลจากภาพกฎหมาย]บัญชีประจำวันแสดงการรับ-จ่ายแสตมป์สำหรับเครื่องปรับอากาศผู้ประกอบอุตสาหกรรม...................................... [ดูข้อมูลจากภาพกฎหมาย]งบเดือนแสดงการรับ-จ่ายแสตมป์สำหรับเครื่องปรับอากาศผู้ประกอบอุตสาหกรรม/ผู้นำเข้า ......................................ประจำเดือน............................. [ดูข้อมูลจากภาพกฎหมาย]สัญญาเลขที่......./.......สัญญาการเบิกแสตมป์สรรพสามิตสำหรับเครื่องปรับอากาศล่วงหน้า [ดูข้อมูลจากภาพกฎหมาย]สัญญาค้ำประกันของธนาคาร............................ [ดูข้อมูลจากภาพกฎหมาย]ศุภชัย/พิมพ์๑๓มิถุนายน ๒๕๔๘พุทธพัท/สุนันทา/ตรวจ๒๙มิถุนายน ๒๕๔๘A+B[๑] รก. ๒๕๔๗/๑๑๗ง/๔๖/๓๐ ธันวาคม ๒๕๔๗